Kraljevska porodica Emese

**Kraljevska porodica Emese** je naziv za dinastiju sirijskih svećenika-kraljeva antičkog grada Emesa (današnji Homs u Siriji). Emesa je u antičko doba bila poznata po svetištu sirijskog boga-sunca poznatog kao *El-Gebal*, a lokalni svećenici formirali uticajni klan. Godine 64. pne. je za vrijeme trećeg mitridatskog rata jedan od tih svećenika, po imenu Sampsiceram () na zahtjev rimskog vojskovođe Pompeja uhvatio i pogubio posljednjeg seleukidskog kralja Antioha XIII Azijatika. Zahvalni Pompej je Sampsicerama proglasio klijentskim kraljem, te je tako on postao rodonačelnik vladarske dinastije također poznate kao **Sampsiceramidi** i čiji se posljednji predstavnik spominje 254.

## Popis svećenika-kraljeva Emese
Dolje je naveden popis svećenika-kraljeva Emese.
* Sampsiceram, vladao 64. pne. - 43. pne.
* Imblih vladao 64. pne. - 31. pne.
* Aleksandar od Emese vladao 31. pne. -29. pne. (brat Imbliha I)
* nepoznati vladar 29. pne. - 20. pne.
* Imblih II, vladao 20. pne. - 11. pne.
* Sampsiceram II, vladao 11. pne. - 42 (ovog Sampsicerama je prije smrti pozvao Agripa I u Tiberijadu (Josephus, AJ 19,338)
* Gaius Julius Azizus ili Asisus, vladao 42-54
* Gaj Julije Sohem (brat Azizov) vladao 54-73
* Gaius Julius Alexio (sin Sohem ) vladao 73-78
* Gaius Julius Sampsiceramus III Silas (sin Aleksionov), vladao 79-120
* Gaius Julius Longinus Soaemus, umro160
* Gaius Julius Sulpicius,, umro cca. 210
* Uranius Antoninus, vladao 210-235
* Lucius Julius Aurelius Sulpicius Severus Uranius Antoninus, vladao 235-254

## Ostali članovi kraljevske porodice
* Julija Uranija, kraljica Mauretanije i supruga Ptolemeja od Mauretanije.
* Jotapa, kćer kralja Mitridata III od Komagene i kraljice Jotape od Komagene. Udala se za Sampicerama II. Imali su troje djece: kćer Jotapu i sinove Gaja Julija Aziza i Gaja Julija Sohema.
* Jotapa, kćer Sampicerama II i Jotapa. Udala se za Aristobula Mlađeg, princa iz Herodijanske dinastije. Imali su kćer po imenu Jotapa koja je bila gluhonijema. 
* Princeza Druzila od Mauretanije, kćer Ptolemeja i Julije Uranije. Druzila se udala za Gaja Julija Sohema. Imali su sina Gaja Julija Aleksiona. Zenobija, kraljica Palmire, je bila njen potomak. 
* Jevrejska herodijanska princeza Druzila se udala za Gaja Julija Aziza 51. Aziz se za nju oženio pod uvjetom da bude obrezan (Josephus, Jevrejske starine, xx.7.1). Brak je kratko potrajao, jer se Druzila razvela zbog ljubavi prema Marku Antoniju Feliksu, grčkom oslobođeniku i prokuratoru Judeje, za koga se kasnije udala.
* Rimska carica Julia Domna i njena sestra Julia Maesa, čiji će potomci postati rimski carevi. Domna i Maesa su bile kćeri prvosvećenika Julija Basijana. Njihovi potomci su bili carevi Karakala, njegov brat Publije Septimije Geta, Elagabal i Aleksandar Sever.

## Izvori
* http://www.loebtree.com/emesa.html
* http://www.newadvent.org/cathen/05402a.htm
* http://www.sfagn.info/information/michael_burgess.html 
* http://www.sfagn.info/information/kritt.html 
* http://www.ccel.org/g/gibbon/decline/volume.1/nt23/098htm
* http://www.hostkingdom.net/Syria.html#Homs  
* http://www.ancientlibrary.com/smith-bio/3035.html 
* Microsoft Encarta Encyclopaedia 2002 Edition. 
* Morkot.R., The Penguin Historical Altas of Ancient Greece, Penguin Group, 1996.
* The Building Program of Herod the Great, By Duane W. Roller, Published by University of California Press 1998,